Eurovision Choir of the Year 2019

Eurovision Choir of the Year 2019 var den andre utgaven av Eurovision Choir of the Year, en konkurranse for korsangere som ble organisert av European Broadcasting Union (EBU) og Interkultur Foundation. Konkurransen ble arrangert 3. august 2019 i Partille Arena i Göteborg i Sverige.Ti land deltok i konkurransen, hvor fire av landene deltok for første gang: Norge, Skottland, Sveits og vertslandet Sverige. Estland, Ungarn og Østerrike valgte å trekke seg fra konkurransen.


== Arrangørsted ==

Göteborg er den nest største byen i Sverige og den femte største byen i Norden. Göteborg har tidligere vært vertsby for en Eurovision-konkurranse, da Eurovision Song Contest i 1985 ble avholdt i Scandinavium. 


=== Arena ===
Etter tidligere spekulasjoner i februar 2018, ble det 8. juli 2018 bekreftet at den andre utgaven av Eurovision Choir of the Year ville bli arrangert i Göteborg i Sverige. Scandinavium, en arena med plass til 14 000 tilskuere, ble foreslått som arena for konkurransen. Men, den 18. desember 2018 ble det bekreftet at konkurransen ville bli avholdt i Partille Arena.


== Format ==
Konkurrerende land som er medlemmer av Den europeiske kringkastingsunion (EBU) er kvalifisert til å delta i Eurovision Choir of the Year. Ti land deltok i årets konkurranse, hvor fire av landene deltok for første gang. Hver av de konkurrerende landene er representert av et profesjonelt kor. Konkurransen foregår gjennom to runder. I første runde framførte hvert kor et korstykke som maksimalt kunne være fire minutter lange. Hvert stykke kunne omfatte et enkelt eller flere musikalske verk av en valgfri sjanger, men måtte inneholde nasjonale eller regionale elementer fra de deltakende landene. Etter at alle korene hadde framført, valgte juryen tre kor som gikk videre til andre runde, hvor de skulle framføre et nytt korstykke som maksimalt kunne være tre minutter lange. Etter at korene hadde framført bidragene, ble vinnerkoret kåret. 
Vinnerkoret ville vinne en pokal og deltagelse i World Choir Games, som vil bli avholdt i Flandern i Belgia i 2020.


=== Programlederne ===
5. april 2019 ble det presentert at den britiske radio- og TV-programlederen Petroc Trelawny og den svenske programlederen Ella Petersson skal lede konkurransen. Trelawnys karriere startet i BBC Radio Devon i 1989 som reporter og har siden 1998 jobbet som programleder i BBC Radio 3. Trelawny ledet Eurovision Young Musicians i 2018 sammen med Josie d'Arby, da konkurransen ble arrangert i Usher Hall i Edinburgh. Petersson er programleder for Kulturstudion på SVT 2 og spørreprogrammet Kulturfrågan Kontrapunkt på SVT 1.


== Deltagende land ==


=== Første runde ===


=== Andre runde ===
Tre kor vil gå videre til andre runde, hvor hver av korene skal framføre et 3-minutter langt korstykke. Juryen vil så bestemme hvem som går av med seieren i Eurovision Choir of the Year 2019. 


=== Kordirigenter ===
Kordirigentene for hvert land er som følgende:


== Avstemning ==
Vinneren av Eurovision Choir of the Year blir bestemt av stemmene fra en profesjonell jury, som består av:

 Katarina Henryson – sangerinne og komponist, tidl. medlem av a cappella-gruppen The Real Group.
 John Rutter – komponist og dirigent. Var også dommer i 2017-utgaven.
 Deke Sharon – sanger, regissør, dirigent og arrangør.


== Andre land og områder ==
 Frankrike − Den franske kringkasteren France Télévisions ble opprinnelig annonsert som debutant i konkurransen, men på grunn av logistiske utfordringer med det valgte koret, valgte Frankrike å trekke seg fra konkurransen.
 Katalonia − Selv om den katalanske kringkasteren TV3 ikke er fullverdig medlem av EBU, har EBU uttalt at de vurderer deres ønske om å delta i årets konkurranse og har ikke utelukket en potensiell debut i konkurransen.
 Romania − Til tross for at Romania hadde bekreftet deltagelse i konkurransen og valgt Corul Symbol til å representere landet, stod ikke Romania på listen over deltagende land som ble publisert 18. desember 2018.


== Se også ==
Eurovision Song Contest 2019
Eurovision Asia Song Contest 2019
Junior Eurovision Song Contest 2019


== Referanser ==


== Eksterne lenker ==
Offisielle nettsiden til Eurovision Choir of the Year